נוסע מארצות-הקדם לי סיפר:/באמצע המדבר עומדות/שתי רגליי אבן/עצומות ובודדות./ולצדן/חציו טמון בחול, פרצוף נתוץ,/שחזותו המקדירה,/העווית-שפתיו, ולעג של שליטה קרה/יעידו כי פסל-אמן/היטב את אלה הרגשות הבין/וחתומים/בחפצים הדוממים/ינציחו את היד אשר אותם עיצבה,/הלב אשר הזין. ועל הכן תופענה השורות:/אני הוא אוזימנדיאס, מלך-המלכים./ ראו את פעלי, האדירים, והיוואשו! מחוץ לזאת, דבר שם לא נותר./סביב הענק המתפורר,/צחיחים, שטוחים, אינסופיים וערירים/לכל מלוא העין משתרעים/חולות מדבר. היוואשו - א' צרויה. פעלי - פ' קמץ קטן, ע' חטף-קמץ. ל' חרוקה.